TISZAVASVÁRI VÁROS ÖNKORMÁNYZATA
KÉPVISELŐ-TESTÜLETÉNEK

222/2026. (VII.30.) Kt. számú

Határozata

A Tiszavasvári, Vasvári Pál u. 6. szám alatti társasház épületbiztosításával kapcsolatos döntésekről

Tiszavasvári Város Önkormányzata Képviselő-testülete a Tiszavasvári, Vasvári Pál u. 6. szám alatti társasház épületbiztosításával kapcsolatos döntésekről szóló előterjesztést megtárgyalta és az alábbi határozatot hozza:

1. A Képviselő-testület a Tiszavasvári, Vasvári Pál u. 6. szám alatti társasház épületbiztosításának megkötése érdekében az Allianz Hungária Zrt. által benyújtott, 18 Ft/m²/hó díjú biztosítási ajánlatot fogadja el, és hozzájárul ahhoz, hogy a Tiszavasvári Lakásszövetkezet, mint a társasház közös képviselője, az épületbiztosítási szerződést az Allianz Hungária Zrt.-vel megkösse.

2. A Képviselő-testület kötelezettséget vállal arra, hogy az önkormányzati tulajdonban lévő nem lakás célú ingatlanok - a 133 m² alapterületű rendelő, a 66 m² alapterületű házi segítségnyújtást szolgáló helyiség, valamint a 21 m², 19 m², 18 m² és 2 db 21 m² alapterületű garázs, összesen 299 m² alapterület - után fizetendő épületbiztosítás díját, összesen 5.382 Ft/hó összegben, Tiszavasvári Város Önkormányzata nevére kiállított bizonylat ellenében, átutalással a társasház bankszámlájára megfizeti.

3. Felhatalmazza a Polgármestert, hogy a társasház közgyűlésén Tiszavasvári Város Önkormányzatát a jelen határozatban foglaltak szerint képviselje.

